CELEX: 32017R1413
Language: fi
Date: 2017-08-03 00:00:00
Title: Komission asetus (EU) 2017/1413, annettu 3 päivänä elokuuta 2017, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen IV muuttamisesta (ETA:n kannalta merkityksellinen teksti. )

4.8.2017   
               
               
                  FI
               
               
                  Euroopan unionin virallinen lehti
               
               
                  L 203/1
               
            KOMISSION ASETUS (EU) 2017/1413,
      annettu 3 päivänä elokuuta 2017,
      kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen IV muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon kosmeettisista valmisteista 30 päivänä marraskuuta 2009 annetun Euroopan parlamentin ja neuvoston asetuksen (EY) N:o 1223/2009 (1) ja erityisesti sen 31 artiklan 1 kohdan,
      sekä katsoo seuraavaa:
      
                  (1)
               
               
                  Sinkkioksidi on sallittu väriaineena kosmeettisissa valmisteissa asetuksen (EY) N:o 1223/2009 liitteessä IV olevan viitenumerokohdan 144 nojalla.
               
            
                  (2)
               
               
                  Kuluttajien turvallisuutta käsittelevä tiedekomitea, jäljempänä ’SCCS’, antoi 18 päivänä syyskuuta 2012 (2) lausuntonsa, jota tarkistettiin 23 päivänä syyskuuta 2014 (3) ja jonka mukaan sinkkioksidin käyttö on turvallista iholle levitettävien kosmeettisten valmisteiden väriaineena pinnoittamattomana muussa kuin nanomuodossa. SCCS katsoi kuitenkin, että sinkkioksidin hengitysteitse aiheuttama keuhkotulehdus huomioon ottaen sinkkioksidin käyttö aiheuttaa huolta kosmeettisissa valmisteissa, jotka saattavat aiheuttaa kuluttajan keuhkojen altistumista sinkkioksidille hengitysteiden kautta.
               
            
                  (3)
               
               
                  SCCS:n lausuntojen perusteella sinkkioksidin käyttö väriaineena kosmeettisissa valmisteissa, pinnoittamattomana muussa kuin nanomuodossa, olisi rajoitettava valmisteisiin, jotka eivät voi aiheuttaa loppukäyttäjän keuhkojen altistumista hengitysteiden kautta.
               
            
                  (4)
               
               
                  Sen vuoksi asetuksen (EY) N:o 1223/2009 liitettä IV olisi muutettava.
               
            
                  (5)
               
               
                  Toimialalle olisi annettava kohtuullisesti aikaa tehdä tarvittavat muutokset tuotteiden koostumukseen tuotteiden markkinoille saattamiseksi ja vaatimusten vastaisten tuotteiden vetämiseksi pois markkinoilta.
               
            
                  (6)
               
               
                  Tässä asetuksessa säädetyt toimenpiteet ovat kosmeettisten valmisteiden pysyvän komitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Muutetaan asetuksen (EY) N:o 1223/2009 liite IV tämän asetuksen liitteen mukaisesti.
      2 artikla
      Ainoastaan tämän asetuksen mukaisia kosmeettisia valmisteita saa saattaa unionin markkinoille 24 päivästä helmikuuta 2018.
      Ainoastaan tämän asetuksen mukaisia kosmeettisia valmisteita saa asettaa saataville unionin markkinoilla 24 päivästä toukokuuta 2018.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 3 päivänä elokuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 342, 22.12.2009, s. 59.
      
         (2)  SCCS/1489/12, tarkistus 11. joulukuuta 2012, http://ec.europa.eu/health/scientific_committees/consumer_safety/docs/sccs_o_103.pdf
      
         (3)  SCCS/1539/14, tarkistus 25. kesäkuuta 2015, http://ec.europa.eu/health/scientific_committees/consumer_safety/docs/sccs_o_163.pdf
      
         LIITE
         Korvataan asetuksen (EY) N:o 1223/2009 liitteessä IV oleva viitenumerokohta 144 seuraavasti:
         
            
                        Viitenumero
                     
                     
                        Aineiden tunnistaminen
                     
                     
                        Edellytykset
                     
                     
                        Käytön edellytysten ja varoitusten sanamuoto
                     
                  
                        Kemiallinen nimi
                     
                     
                        Väriindeksinumero/aineosien yleisten nimien luettelossa esiintyvä numero/nimi
                     
                     
                        CAS-numero
                     
                     
                        EY-numero
                     
                     
                        Väri
                     
                     
                        Valmistetyyppi, kehon osat
                     
                     
                        Enimmäispitoisuus käyttövalmiissa valmisteessa
                     
                     
                        Muut
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        ”144
                     
                     
                        Sinkkioksidi (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Valkoinen
                     
                     
                         
                     
                     
                         
                     
                     
                        Ei saa käyttää valmisteissa, jotka voivat aiheuttaa loppukäyttäjän keuhkojen altistumista hengitysteiden kautta.
                     
                     
                         
                     
                  
         
            (*1)  UV-suodattimena, ks liite VI, nro 30 ja nro 30a.”